Blaze7451/Wiki-th-20250601 huggingface dataset:
พระเจ้าววาดึสวัฟที่ 2 ยากีแยววอแห่งโปแลนด์

ยอกายลา (Jogaila) หรือ พระเจ้าววาดึสวัฟที่ 2 ยากีแยววอแห่งโปแลนด์ (Władysław II Jagiełło; ราว ค.ศ. 1362 – 1 มิถุนายน ค.ศ. 1434) เป็นแกรนด์ดยุกแห่งลิทัวเนียและต่อมาพระมหากษัตริย์แห่งโปแลนด์ ยอกายลาปกครองลิทัวเนียตั้งแต่ปี ค.ศ. 1377 เริ่มด้วยการปกครองร่วมกับพระปิตุลา เคร์ตูติส  ในปี ค.ศ. 1386 ยอกายลาก็เปลี่ยนมานับถือคริสต์ศาสนา และสมรสกับยัดวีกา (Jadwiga of Poland) พระราชินีนาถผู้ครองโปแลนด์ และได้รับราชาภิเษกเป็นกษัตริย์แห่งโปแลนด์ในพระนาม "ววาดึสวัฟ ยากีแยววอ"  พระองค์ทรงปกครองโปแลนด์อยู่ 48 ปี ยอกายลาทางเป็นผู้วางรากฐานการรวมตัวเป็นสหราชอาณาจักรของสหราชอาณาจักรโปแลนด์-ลิทัวเนีย นอกจากนั้นก็ยังทรงเป็นผู้ก่อตั้งสาขาราชวงศ์ยากีแยววอ (Jagiellon dynasty) ของราชวงศ์กีดีมีนาส (Gediminids dynasty) ที่ปกครองทั้งสองอาณาจักรมาจนกระทั่งถึงปี ค.ศ. 1572 และกลายมาเป็นราชวงศ์ที่มีอิทธิพลมากที่สุดราชวงศ์ในสมัยกลาง

**อ้างอิง**

**ข้อมูลเพิ่มเติม**
 สหราชอาณาจักรโปแลนด์-ลิทัวเนีย
หมวดหมู่:พระมหากษัตริย์โปแลนด์
หมวดหมู่:ราชวงศ์ยากีแยววอ
หมวดหมู่:แกรนด์ดยุกแห่งลิทัวเนีย
พระเจ้าเปโรที่ 3 แห่งอารากอน

พระเจ้าเปโรที่ 3 (Pero III; Pere III; Pedro III) หรือ พระเจ้าเปโรมหาราช (Pero lo Gran; Pere el Gran; Pedro el Grande; ค.ศ. 1239 – 2 พฤศจิกายน ค.ศ. 1285) เป็นพระมหากษัตริย์ราชวงศ์อารากอนแห่งราชอาณาจักรอารากอน (ในพระนาม เปโรที่ 3) และพระมหากษัตริย์แห่งราชอาณาจักรบาเลนเซีย (ในพระนาม เปเรที่ 1) และเคานต์แห่งบาร์เซโลนา (ในพระนาม เปราที่ 2) ตั้งแต่ ค.ศ. 1276 จนเสด็จสวรรคตเมื่อวันที่ 2 พฤศจิกายน ค.ศ. 1285 พระเจ้าเปโรทรงพิชิตราชอาณาจักรซิซิลีได้ในปี ค.ศ. 1282 พระองค์เป็นพระมหากษัตริย์ผู้ทรงพระปรีชาสามารถมากที่สุดองค์หนึ่งของราชอาณาจักรอารากอนในยุคกลาง

**อ้างอิง**
 Steven Runciman. The Sicilian Vespers. 1958. ISBN 0-521-43774-1- Chaytor, H. J.  A History of Aragon and Catalonia. London: Methuen, 1933.

**ข้อมูลเพิ่มเติม**
 ราชอาณาจักรอารากอน- ราชอาณาจักรบาเลนเซีย
หมวดหมู่:บุคคลที่เกิดในปี พ.ศ. 1782
หมวดหมู่:พระมหากษัตริย์อารากอน
หมวดหมู่:พระมหากษัตริย์บาเลนเซีย
หมวดหมู่:พระมหากษัตริย์ซิซิลี
หมวดหมู่:เคานต์แห่งบาร์เซโลนา
หมวดหมู่:ราชวงศ์อารากอน
หมวดหมู่:มหาราช
ดอว์สันครีก

right
ดอว์สันครีก (Dawson Creek) เป็นเมืองเล็กในส่วนตะวันออกเฉียงเหนือของรัฐบริติชโคลัมเบีย ประเทศแคนาดา  มีพื้นที่เฉลี่ย 20.66 กม² และมีประชากร 15,000 คนในปี2009  ชื่อ “Dawson Creek” นั้นมีที่มาจากชื่อของลำธารที่ไหลผ่านตามชุมชน ซึ่งลาธารนั้นก็ได้รับชื่อมาต่อเนื่องจาก George Mercer Dawson โดยสมาชิกของกรมสำรวจพื้นที่ ที่ได้มาผ่านบริเวณนั้นในปี ค.ศ. 1879  ดั้งเดิมนั้นตัวเมืองเคยเป็นชุมชนการเกษตรขนาดเล็ก ซึ่งภายหลังเพิ่มมาเป็นส่วนกลางภูมิภาค ในสมัยที่สุดเขตตะวันออกของ Northern Alberta Railways นั้นได้ขยายออกมาในปี ค.ศ. 1932  และถัดมาในปีค.ศ. 1942 ประชากรของเมืองได้เพิ่มขึ้นมาอย่างรวดเร็ว ซึ่งในช่วงเวลานั้นกองทัพสหรัฐอเมริกาได้ใช้ทางรถไฟสุดเขตเพื่อถ่ายสินค้า ในขณะที่ Alaska Highway กำลังถูกสร้างอยู่  ถัดมาในช่วงปีค.ศ. 1950 ตัวเมืองดอว์สันครีกได้มีการเชื่อมไปถึงส่วนในของรัฐบริติชโคลัมเบีย โดยผ่านทางหลวงและทางรถไฟทะลุภูเขาร็อกกี้ และในช่วงปีค.ศ.1960 ความเจริญกาวหน้าของตัวเมืองนั้นก็ได้ช้าลงมา
ตัวเมืองนั้นอยู่บนพื้นที่ของทุ่งหญ้าอันแห้งและมีลมแรง ในเขตของ Peace River Country   เมืองดอว์สันครีก ได้ชื่อว่า “Capital of the Peace” จากการที่ได้มีตำแหน่งของ Peace River Regional District และศูนย์บริการสำหรับพื้นที่ชนบททางใต้ของ Peace River  นอกจากนั้นยังรู้จักกันในนามว่า “Mile 0 City” เพราะตำแหน่งของเมืองที่อยู่ฝั่งใต้ของ Alaska Highway  ชุมชนนี้ยังเป็นเจ้าภาพของ heritage interpretation village, แกเลอรี่ศิลปะ และ พิพิธภัณฑ์  งานเทศกาลที่ขึ้นชื่อนั้นมี Fall Fair และ Spring Rodeo

**วัฒนธรรม, นันทนาการ, สื่อมวลชน (Culture, Recreation, and Media)**
right
วัฒนธรรมของเมือง Dawson Creek นั้นกำเนิดมาจากการที่เป็นจุดศูนย์ Mile “0” แห่ง Alaska Highway  เสา Mile “0”  ที่กำหนดเป็นเสาธงประจำเมือง นั้นอยู่ในย่านศูนย์การค้าของเมืองที่อุดมไปด้วยประวัติศาสตร์ ซึ่งอยู่ห่างจาก Northern Alberta Railways Park ออกไปแค่เขตหนึ่งฝั่งใต้ สถานที่นี้ซึ่งเป็นพื้นที่สวนลาดทางที่มีพื้นที่ 4 เอเคอร์ (10.12 ไร่) นั้นปรกติจะเป็นที่ชุมนุมของนักท่องเที่ยว  ในพื้นที่สวนนี้มีทั้ง Dawson Creek Art Gallery ซึ่งมีงานแสดงศิลปะและงานฝีมือต่างๆของคนพื้นเมือง  อีกทั้งติดกับพิพิธภัณฑ์ The Station Museum ซึ่งมีนิทรรศการของสิ่งประดิษฐ์และงานมหกรรมที่เกี่ยวข้องกับการก่อสร้างของ NAR Railway และ Alaska Highway
หมวดหมู่:เมืองในรัฐบริติชโคลัมเบีย
SRT

SRT อาจหมายถึง- การรถไฟแห่งประเทศไทย (State Railway of Thailand)- Serial reaction time เป็นวิธีการทดลองระบบประสาท- เอสอาร์ที (บริษัทรถยนต์) (Street and Racing Technology) บริษัทรถยนต์
เคานต์แห่งบาร์เซโลนา

เคานต์แห่งบาร์เซโลนา (Count of Barcelona) เป็นประมุขคนสำคัญของกาตาลุญญาระหว่างคริสต์ศตวรรษที่ 9 จนถึงคริสต์ศตวรรษที่ 17
เคาน์ตีแห่งบาร์เซโลนาก่อตั้งขึ้นโดยชาร์เลอมาญหลังจากที่ทรงได้รับชัยชนะต่อดินแดนทางตอนเหนือของแม่น้ำเอโบร ดินแดนเหล่านี้ที่เรียกว่า "ภูมิภาคชายแดนฮิสปาเนีย" ถูกแบ่งออกเป็นเคาน์ตีย่อย ๆ ที่รวมทั้งเคาน์ตีบาร์เซโลนาที่มักจะเป็นอาณาจักรหลักของภูมิภาค ความสัมพันธ์ระหว่างเคาน์ตีกับประมุขแฟรงก์เริ่มห่างเหินขึ้นโดยเฉพาะเมื่อราชวงศ์กาเปเซียงมาแทนที่ราชวงศ์การอแล็งเฌียง
ในคริสต์ศตวรรษที่ 11 เคานต์แห่งบาร์เซโลนาก็รวมราชวงศ์ (dynastic union) กับราชอาณาจักรอารากอนภายใต้ประมุขร่วมกัน ในปี ค.ศ. 1258 พระมหากษัตริย์ฝรั่งเศสก็ทรงสละสิทธิในการมีอำนาจเหนือเคาน์ตีแห่งบาร์เซโลนาตามสนธิสัญญากอร์แบย์ (Treaty of Corbeil)
บาร์เซโลนาเป็นส่วนหนึ่งของราชบัลลังก์อารากอนจนเมื่อราว ค.ศ. 1500 เมื่อบาร์เซโลนาเข้าร่วมกับราชอาณาจักรคาสตีลเพื่อก่อตั้งเป็นราชอาณาจักรสเปน 
ตัวอาณาจักรบาร์เซโลนามาสูญสลายไประหว่างสงครามสืบราชบัลลังก์สเปนในคริสต์ศตวรรษที่ 18 แต่ตำแหน่ง "เคานต์แห่งบาร์เซโลนา" ยังคงเป็นตำแหน่งขุนนางสืบตระกูลของราชบัลลังก์สเปนต่อมา 
ในคริสต์ศตวรรษที่ 20 ตำแหน่ง "เคานต์แห่งบาร์เซโลนา" ก็กลับมามีความสำคัญขึ้นมาบ้างเมื่อฆวน เดอ บูร์บอง (Infante Juan, Count of Barcelona) รัชทายาทนอกราชบัลลังก์สเปนทรงถือตำแหน่งเป็น "เคานต์แห่งบาร์เซโลนา" การกระทำดังว่าเป็นการอ้างสิทธิตำแหน่งทางประวัติศาสตร์โดยมิได้อ้างตัวเป็นกษัตริย์แห่งสเปนองค์ปัจจุบันโดยตรง โดยเฉพาะเมื่อหลังจากที่พระโอรสฆวน การ์โลสกลายเป็นผู้มีโอกาสที่จะเป็นประมุขของสเปนต่อจากฟรันซิสโก ฟรังโก ผู้ครองสเปนอยู่ในขณะนั้น ในปี ค.ศ. 1977 เมื่อฆวน การ์โลสขึ้นครองราชบัลลังก์สเปนหลังจากการเสียชีวิตของฟรังโกในปี ค.ศ. 1975 พระองค์ก็พระราชทานบรรดาศักดิ์ "เคานต์แห่งบาร์เซโลนา" อย่างถาวรให้แก่พระราชบิดาผู้ทรงประกาศสละสิทธิในราชบัลลังก์ ฆวน เดอ บูร์บองดำรงตำแหน่ง "เคานต์แห่งบาร์เซโลนา" จนเสียชีวิตในปี ค.ศ. 1993 จากนั้นตำแหน่ง "เคานต์แห่งบาร์เซโลนา" ก็กลับไปเป็นของพระมหากษัตริย์ที่ทรงถือตั้งแต่บัดนั้นเป็นต้นมา ส่วนภรรยาหม้ายของฮวน เดอ บูร์บองใช้ตำแหน่งเคานเทสแห่งบาร์เซโลนาจนเสียชีวิตในปี ค.ศ. 2000

**อ้างอิง**

หมวดหมู่:ราชบัลลังก์อารากอน
หมวดหมู่:เคานท์แห่งอาร์ทัวส์

หมวดหมู่:อาณาจักรเคานท์แห่งอาร์ทัวส์
อาร์ทัวส์
อาร์ทัวส์
อาร์ทัวส์
อาร์ทัวส์
หมวดหมู่:เคานต์ในจักรวรรดิโรมันอันศักดิ์สิทธิ์
หมวดหมู่:สงครามขุนนาง

หมวดหมู่:สงครามเกี่ยวข้องกับอังกฤษ
หมวดหมู่:สงครามในคริสต์ศตวรรษที่ 13
หมวดหมู่:การบุกครองอังกฤษ
หมวดหมู่:หมวดหมู่ตั้งตามชื่อสงคราม
สงครามขุนนางครั้งที่สอง

สงครามบารอนครั้งที่สอง หรือ สงครามขุนนางครั้งที่สอง (Second Barons' War)  เป็นสงครามกลางเมืองในราชอาณาจักรอังกฤษที่เริ่มขึ้นในปี ค.ศ. 1264 และสิ้นสุดลงในปี ค.ศ. 1267 ระหว่างกลุ่มขุนนางที่นำโดยซีมง เดอ มงฟอร์ เอิร์ลที่ 6 แห่งเลสเตอร์ ในการต่อต้านกองทัพของฝ่ายสนับสนุนพระเจ้าเฮนรีที่ 3 แห่งอังกฤษ ที่นำโดยเจ้าชายเอ็ดเวิร์ด

**อ้างอิง**
 Powicke, Frederick Maurice (1947) King Henry III and the Lord Edward, Oxford: Clarendon Press- Prestwich, Michael (1988) Edward I, London: Methuen London ISBN 0-413-28150-7- Maddicott, J. R. (1994) Simon de Montfort, Cambridge: Cambridge University Press ISBN 0-521-37493-6- Carpenter, D. A. (1996) The reign of Henry III, London: Hambledon ISBN 1-85285-070-1

**ดูเพิ่ม**
 สมเด็จพระเจ้าจอห์นแห่งอังกฤษ - ประวัติศาสตร์อังกฤษ
หมวดหมู่:สงครามกลางเมือง
หมวดหมู่:สงครามสมัยกลาง
หมวดหมู่:สงครามเกี่ยวข้องกับอังกฤษ
หมวดหมู่:สงครามในคริสต์ทศวรรษ 1260
หมวดหมู่:สงครามในคริสต์ศตวรรษที่ 13
ซีมง เดอ มงฟอร์ เอิร์ลที่ 6 แห่งเลสเตอร์

ซีมง เดอ มงฟอร์ เอิร์ลที่ 6 แห่งเลสเตอร์ (Simon de Montfort, 6th Earl of Leicester) (23 พฤษภาคม ค.ศ. 1208 - 4 สิงหาคม ค.ศ. 1265) เป็นขุนนางชาวอังกฤษเชื้อสายฝรั่งเศสที่มีบทบาทสำคัญในสงครามขุนนางครั้งที่สอง ในการเป็นปฏิปักษ์ต่อพระเจ้าเฮนรีที่ 3 แห่งอังกฤษ หลังจากการปฏิวัติระหว่างปี ค.ศ. 1263 ถึง ค.ศ. 1264 มงฟอร์กลายเป็นประมุขของอังกฤษ "โดยพฤตินัย" และทำการเรียกประชุมสภาผู้ได้รับการเลือกตั้งโดยตรง (De Montfort's Parliament) ของยุคกลางเป็นครั้งแรก ซึ่งทำให้มงฟอร์เป็นที่นับถือกันว่าเป็นหนึ่งในบรรดาผู้นำในการก่อตั้งระบบรัฐสภาประชาธิปไตย

**อ้างอิง**

**ดูเพิ่ม**
 สงครามขุนนางครั้งที่ 2
หมวดหมู่:บุคคลที่เกิดในปี พ.ศ. 1751
หมวดหมู่:ขุนนางอังกฤษ
หมวดหมู่:บุคคลในคริสต์ศตวรรษที่ 13
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ
หมวดหมู่:ทหารที่เสียชีวิตในการปฏิบัติหน้าที่
อุตสาหกรรมสร้างสรรค์

อุตสาหกรรมสร้างสรรค์ หมายถึง กลุ่มกิจกรรมทางเศรษฐกิจที่เกี่ยวข้องกับการสร้างสรรค์และนำความรู้หรือข้อมูลมาใช้ประโยชน์ อาจเรียกอีกชื่อหนึ่งว่าอุตสาหกรรมวัฒนธรรม (โดยเฉพาะในยุโรป) หรือเศรษฐกิจสร้างสรรค์ และล่าสุดได้รับการขนานนามว่าเป็นเศรษฐกิจสีส้มในละตินอเมริกาและแคริบเบียน
เศรษฐกิจสร้างสรรค์แบบจอห์น ฮาวกินส์ หมายถึง ระบบเศรษฐกิจที่ขับเคลื่อนด้วยความคิดสร้างสรรค์และนวัตกรรม โดยอาศัยทรัพย์สินทางปัญญาเป็นหลัก อุตสาหกรรมที่เกี่ยวข้องกับเศรษฐกิจแบบนี้มีหลากหลาย เช่นการโฆษณา สถาปัตยกรรม ศิลปะ งานฝีมือ การออกแบบ แฟชั่น ภาพยนตร์ ดนตรี ศิลปะการแสดง การจัดพิมพ์ การวิจัยและพัฒนา ซอฟต์แวร์ ของเล่นและเกม โทรทัศน์ วิทยุ และวิดีโอเกม

**อ้างอิง**

**แหล่งข้อมูล**
 date=2000-08-28
*Buitrago, Pedro & Duque, Iván.  The Orange Economy: An Infinite Opportunity date=2014-01-10 . Washington, DC: Inter-American Development Bank 2013-  isbn=978-0674001640  Description and  preview.- url-status=dead- url-status=dead-  url=https://www.academia.edu/9977802-  publisher=Routledge-  isbn=978-1541617742- isbn=978-1526424099- isbn=978-0141977034-  isbn=978-0803984714-  url-status=dead-  url-status=dead- isbn=978-0-9816619-0-2- url-status=dead- Parrish, David (2005).  T-Shirts and Suits: A Guide to the Business of Creativity, Merseyside ACME.- Pasquinelli, Matteo (2006). url-status=dead. In: Lovink, Geert and Rossiter, Ned (eds).  MyCreativity Reader: A Critique of Creative Industries, Amsterdam: Institute of Network Cultures, 2007.- Towse, Ruth (2002). Book Review of Creative Industries, Journal of Political Economy, 110: 234-237.- Van Heur, Bas (2010)  Creative Networks and the City: towards a Cultural Political Economy of Aesthetic Production. Bielefeld: Transcript.- Gielen, Pascal (2013) "Creativity and other Fundamentalisms". Mondriaan: Amsterdam.
หมวดหมู่:เศรษฐศาสตร์
หมวดหมู่:การสร้างสรรค์
หมวดหมู่:การเงิน
เซนด์มีอะเลิฟเวอร์

"เซนด์มีอะเลิฟเวอร์" (Send Me a Lover) คือซิงเกิลของเทย์เลอร์ เดย์น ออกจำหน่ายเมื่อวันที่ 6 กันยายน พ.ศ. 2536 จากอัลบั้ม โซลแดนซิง ขึ้นอันดับสูงสุดที่ 50 ในชาร์ต บิลบอร์ด ฮอต 100 และอันดับที่ 19 ในชาร์ตเพลงผู้ใหญ่ร่วมสมัย

**รูปแบบและรายชื่อเพลง**
U.S. CD maxi single
#"Send Me a Lover" – 4:28
#"With Every Beat of My Heart" – 4:22
#"Love Will Lead You Back" – 4:37
#"If You Were Mine" – 5:01
#"Someone Like You" – 3:50

**ชาร์ต**

**ฉบับเซลีน ดิออน**
เซลีนได้บันทึกเพลงนี้ในช่วงการบันทึกอัลบั้ม เซลีนดิออน เมื่อปี พ.ศ. 2535 แต่มิได้นำเพลงดังกล่าวบรรจุลงในอัลบั้มแต่อย่างใดจนกระทั่งในปี พ.ศ. 2537 ได้มีการบรรจุเพลงดังกล่าวในอัลบั้ม คัมบายาอัลบั้ม 1994  โดยนำรายได้จากการจำหน่ายอัลบั้มไปช่วยเหลือบริการผู้ป่วยโรคเอดส์ และได้มีการนำมาบรรจุในอัลบั้ม อินบีทวีนแดนซ์ ในปี พ.ศ. 2539 เพื่อสมทบทุนการวิจัยมะเร็งเต้านม และบรรจุในอัลบั้ม เดอะพาวเวอร์ออฟพีซ ในปีเดียวกันนี้เพื่อเฉลิมฉลองการครบรอบ 50 ปีของ CARA และอัลบั้ม วูแมนทูวูแมน ชุดที่ 2 ซึ่งมีวัตถุประสงค์สมทบทุนการวิจัยมะเร็งเต้านมเช่นกัน เพลงนี้ยังได้บรรจุในหน้าบีของซิงเกิล "ปูร์เกอตูแมมอองกอร์" ในปี พ.ศ. 2538 อีกด้วย
เพลงนี้ในฉบับของเซลีนขึ้นชาร์ตจากอัลบั้ม วูแมนทูวูแมน ชุดที่ 2 ในสหรัฐอเมริกาเมื่อปี พ.ศ. 2539 ซึ่งออกเผยแพร่ในรูปแบบซิงเกิลวิทยุ เมื่อวันที่ 17 กันยายน พ.ศ. 2539 ขึ้นอันดับสูงสุดที่ 23 ในชาร์ตเพลงผู้ใหญ่ร่วมสมัย 

**รูปแบบและรายชื่อเพลง**
U.S. promotional CD single
#"Send Me a Lover" – 4:31

**ชาร์ต**

**อ้างอิง**
หมวดหมู่:เพลงของเทย์เลอร์ เดย์น
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2539
อาคารริงกูเกททาวเวอร์

อาคารริงกูเกททาวเวอร์ (Rinkū Gēto Tawā Biru; Rinkū Gate Tower Building) เป็นตึกระฟ้าสูง 256 เมตรในริงกูทาวน์ เมืองอิซูมิซาโนะ จังหวัดโอซากะ ประเทศญี่ปุ่น มีทั้งหมด 56 ชั้น สร้างแล้วเสร็จเมื่อเดือนสิงหาคม พ.ศ. 2539 ออกแบบโดยนิคเคน เซ็คเค และ Yasui Architects & Engineers
อาคารแบ่งออกเป็นสามระดับชั้น ระดับแรกเป็นห้องประชุมนานาชาติ ระดับที่สองเป็นสำนักงานธุรกิจต่างๆ และระดับที่สามซึ่งมีความกว้างของอาคารน้อยที่สุด เป็นโรงแรมเอเอ็นเอเกททาวเวอร์ โรงแรมตั้งอยู่ในตำแหน่งที่นักท่องเที่ยวเดินทางมาได้สะดวก เนื่องจากตั้งอยู่ติดกับ Sky Gate Bridge ที่ทอดข้ามไปยังท่าอากาศยานนานาชาติคันไซ และอยู่ติดกับสถานีรถไฟริงกูทาวน์ที่มีรถไฟสาย JR ฮันวะและ Nankai Main Line วิ่งผ่าน ชั้นที่ 26 เป็นจุดชมทิวทัศน์ที่สามารถมองเห็นมหาสมุทร Sky Gate Bridge และ Ferris wheel ในริงกูทาวน์
อาคารมีชั้นใต้ดินสองชั้น ใช้เป็นที่จอดรถที่รองรับรถยนต์ได้ 365 คัน
ก่อนการก่อสร้าง ได้มีการเสนอแบบร่างจำนวนหนึ่งของอาคารที่จะสร้างบริเวณนี้ จนกระทั่งแบบร่างที่สองได้รับอนุมัติให้นำไปใช้
อาคารนี้มีความสูงเป็นอันดับที่ 88 ของโลกเมื่อวัดถึงจุดที่สูงที่สุด และสูงเป็นอันดับสองในญี่ปุ่น โดยสูงเท่ากับ โอซากะเวิลด์เทรดเซ็นเตอร์

**ดูเพิ่ม**
รายชื่ออาคารและสิ่งก่อสร้างที่สูงที่สุดในญี่ปุ่น

**แหล่งข้อมูลอื่น**
  Emporis.com - Building ID 105197-  Official website (English) date=2011-04-12 -  Rinku Town Introduction date=2007-09-30 
หมวดหมู่:ตึกระฟ้าในประเทศญี่ปุ่น
หมวดหมู่:จังหวัดโอซากะ
จักรวรรดิอัสซีเรียใหม่

จักรวรรดิอัสซีเรียใหม่ (Neo-Assyrian Empire) เป็นสมัยประวัติศาสตร์ของเมโสโปเตเมียที่เริ่มขึ้นในปี 934 ก่อนคริสต์ศักราช และสิ้นสุดลงเมื่อปี 609 ก่อนคริสต์ศักราช ระหว่างช่วงเวลานี้อัสซีเรียเป็นมหาอำนาจในบริเวณดังกล่าวระหว่างบาบิโลเนียและอำนาจรองอื่น ๆ แต่ก็มิได้มีอำนาจอย่างจริงจังมาจนถึงการปฏิรูปโดย Tiglath-Pileser III ในศตวรรษที่ 8 ก่อนคริสต์ศักราช เมื่ออัสซีเรียกลายมาเป็นมหาอำนาจของจักรวรรดิอันใหญ่หลวง ในสมัยอัสซีเรียกลางระหว่างยุคสัมริดตอนปลายอัสซีเรียเป็นเพียงราชอาณาจักรรองทางตอนเหนือของเมโสโปเตมีย (อิรักปัจจุบัน) ที่แข่งขันการมีอิทธิพลกับราชอาณาจักรอื่นในทางตอนใต้ของเมโสโปเตมียและบาบิโลเนียคู่อริ เริ่มด้วยการรณรงค์ของอดัด-นิรานิที่ 2 (Adad-nirari II) อัสซีเรียก็เริ่มขยายอำนาจและเริ่มกลายเป็นศัตรูสำคัญต่อความมั่นคงของอียิปต์
จักรวรรดิอัสซีเรียใหม่เป็นจักรวรรดิที่สืบต่อจากสมัยอัสซีเรียกลาง ที่รุ่งเรืองระหว่างศตวรรษที่ 14 ถึง 10 ก่อนคริสต์ศักราช นักวิชาการบางท่านเช่นริชาร์ด เนลสัน ฟราย์มีความเห็นว่าจักรวรรดิอัสซีเรียใหม่เป็นจักรวรรดิที่แท้จริงจักรวรรดิแรกในประวัติศาสตร์ ระหว่างช่วงเวลานี้ภาษาอราเมอิกก็กลายมาเป็นภาษาราชการของจักรวรรดิร่วมกับภาษาอัคคาเดียน
ในที่สุดจักรวรรดิอัสซีเรียใหม่ก็มาล่มสลายลงเมื่อจักรวรรดิบาบิโลเนียใหม่รุ่งเรืองขึ้น นินาเวห์เสียเมืองในปี 612 ก่อนคริสต์ศักราช กว่าห้าสิบปีต่อมาทั้งบาบิโลเนียและอัสซีเรียก็กลายเป็นจังหวัดของจักรวรรดิเปอร์เชีย แม้ว่าอัสซีเรียในรัชสมัยของอัสเชอร์บานิปาล (Ashurbanipal) จะทำลายวัฒนธรรมของเอลาม แต่วัฒนธรรมของอัสซีเรียก็มิได้มามีอิทธิพลต่อชนมีดีสและเปอร์เชียของกลุ่มชนอินโด-อิเรเนียนต่อมา

**อ้างอิง**

**ดูเพิ่ม**
 จักรวรรดิ
หมวดหมู่:จักรวรรดิสิ้นสภาพ
หมวดหมู่:จักรวรรดิสิ้นสภาพในทวีปเอเชีย
หมวดหมู่:ยุคเหล็ก
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอิรัก
หมวดหมู่:รัฐสิ้นสภาพในประเทศอิหร่าน
หมวดหมู่:รัฐและดินแดนที่ก่อตั้งในศตวรรษที่ 10 ก่อนคริสตกาล
หมวดหมู่:สิ้นสุดในศตวรรษที่ 5 ก่อนคริสตกาล
หมวดหมู่:อัสซีเรีย

หมวดหมู่:จักรวรรดิสิ้นสภาพ
หมวดหมู่:จักรวรรดิสิ้นสภาพในทวีปเอเชีย
หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์อิรัก
หมวดหมู่:ประวัติศาสตร์ตะวันออกกลาง
หมวดหมู่:ยุคสัมฤทธิ์
หมวดหมู่:ยุคเหล็ก
สถานีรถไฟนาโงยะ

เจอาร์ เซนทรัลทาวเวอร์ เป็นส่วนของสถานีที่อยู่ติดกับชานชาลา
ป้ายบนชานชาลาของรถไฟ JR
สถานีรถไฟนาโงยะ เป็นสถานีรถไฟในเขตนากามูระ นครนาโงยะ จังหวัดไอจิ ญี่ปุ่น เป็นสถานีรถไฟที่มีพื้นที่มากที่สุดในโลก (446,000 ม²) และเป็นที่ตั้งของสำนักงานใหญ่ของ บริษัทรถไฟญี่ปุ่นกลาง (เจอาร์ เซ็นทรัล) พื้นที่ส่วนใหญ่อยู่ใน "เจอาร์ เซ็นทรัล ทาวเวอร์" เหนือสถานีขึ้นไป และในทางเดินใต้ดิน สถานีที่เห็นในปัจจุบันสร้างแล้วเสร็จเมื่อวันที่ 20 ธันวาคม พ.ศ. 2542 ใน พ.ศ. 2548 มีผู้มาใช้บริการเฉลี่ยวันละ 1,140,000 คน จัดว่าเป็นสถานีรถไฟที่คับคั่งเป็นอันดับหกในญี่ปุ่น
สถานีนี้อยู่ติดกับสถานีรถไฟเมเต็ตสึนาโงยะของ Nagoya Railroad และสถานีรถไฟคินเต็ตสึนาโงยะของสายคินเต็ตสึนาโงยะ
อาคารแฝดของสถานีสูงกว่า 50 ชั้น ประกอบด้วยอาคารโรงแรม 59 ชั้น และอาคารสำนักงาน 55 ชั้น (มีลานจอดเฮลิคอปเตอร์บนดาดฟ้า)

**รถไฟ**
 เจอาร์ เซ็นทรัล
** โทไกโด ชิงกันเซ็ง (ชินโยโกฮามะ, โตเกียว, เกียวโต และชินโอซากะ)
** สายหลักโทไกโด ( กิฟุ, โองากิ, ไมบาระ, โอบุ, คาริยะ, โอกาซากิ, กามาโงริ, โทโยฮาชิ และฮามามัตสึ)
** สายหลักชูโอ (โคโซจิ, ทาจิมิ และนากัตสึงาวะ)
** สายคันไซ (for ยกไกจิ, สึ และคาเมยามะ)
** สายทากายามะ (เฉพาะรถด่วนไปเกโระและทากายามะ)- รถไฟใต้ดินนครนาโงยะ
** สายฮิงาชิยามะ (H08)
** สายซากูราโดริ (S02)

**สถานีถัดไป**
บริษัทรถไฟญี่ปุ่นตอนกลาง (JR ตอนกลาง)
รถไฟใต้ดินนครนาโงยะ

**อ้างอิง**

**แหล่งข้อมูลอื่น**
  Central JR-jp date=2008-01-02 -  Station Nagoya-  Towers Nagoya date=2010-03-30 -  Central JR date=2008-03-19 -  Nagoya Station
หมวดหมู่:ตึกระฟ้าในประเทศญี่ปุ่น
น
หมวดหมู่:สถานีรถไฟของบริษัทรถไฟญี่ปุ่นตอนกลาง
หมวดหมู่:สิ่งก่อสร้างในนาโงยะ
แม่แบบ:J-route/doc

This is for showing the railway routes serving the station. Use Template:j-railservice start and Template:j-rserv together to show railway routes.

**Parameters**

**route**
Input the route name.

**col**
Input the background color in form of HTML code (such as #FFFFFF (this means white)) or color code.

**f**
If the background is too dark for recognizing route name, input w to make route name white.

**Example ==
แม่แบบ:J-rserv/doc

This template is used for showing services which pass the station. Use after Template:rail line (more suitable for Template:j-route), this is for train SERVICES not train ROUTES.

**Parameters**

**1st**
Input p to show that the trains of this service doesn't stop at this station.

**b**
Input d to make border below the template dashed.

**previous/next**
Input the name of previous/next station for the service. If the station is a terminal for the service, no words are needed to be inputed.

**service**
Input the name of the service. If you input "Local", font size automatically become normal.

**f**
Input b to make font size normal. Use it if the service is the slowest one at the station.

**col**
Input the color which can be get from 隣の駅 section on Japanese site. Unlike the Template:rail line, it can be either HTML code (with "#" on the top of the code) or color name.

**Example==
จักรพรรดิโยเซ็ฟที่ 1 แห่งจักรวรรดิโรมันอันศักดิ์สิทธิ์

จักรพรรดิโยเซ็ฟที่ 1 แห่งจักรวรรดิโรมันอันศักดิ์สิทธิ์ (Joseph I, Holy Roman Emperor) (26 กรกฎาคม ค.ศ. 1678 - 17 เมษายน ค.ศ. 1711) เป็นจักรพรรดิแห่งจักรวรรดิโรมันอันศักดิ์สิทธิ์ในราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1705 จนเสด็จสวรรคตเมื่อวันที่ 17 เมษายน ค.ศ. 1711 พระองค์เป็นพระราชโอรสในจักรพรรดิเลโอพ็อลท์ที่ 1 และ เอเลโอโนเรอ มักดาลีเนอแห่งน็อยบวร์ค

**พระอิสริยยศ**
จักรพรรดิแห่งจักรวรรดิโรมันอันศักดิ์สิทธิ์ (ค.ศ. 1705 - ค.ศ. 1711)- พระมหากษัตริย์แห่งเยอรมนี (ค.ศ. 1690 - ค.ศ. 1711) 
*พระมหากษัตริย์ฮังการี (ค.ศ. 1687 - ค.ศ. 1711)
*พระมหากษัตริย์โบฮีเมีย (ค.ศ. 1705 - ค.ศ. 1711) - อาร์ชดยุกแห่งออสเตรีย (ค.ศ. 1705 - ค.ศ. 1711) - ดยุกแห่งเทสเช็น (ค.ศ. 1705 - ค.ศ. 1711) 

**อ้างอิง**
F. Krones von Marchiand, Grundriss der Oesterreichischen Geschichte (1882)
*F. Wagner, Historia Josephi Caesaris (1746)
*J.C. Herchenhahn, Geschichte der Regierung Kaiser Josephs I (1786—1789)
*C. van Noorden, Europäische Geschichte im achtzehnten Jahrhundert (1870—1882).

**ดูเพิ่ม**
 ราชวงศ์ฮาพส์บวร์ค- จักรวรรดิโรมันอันศักดิ์สิทธิ์- รายพระนามกษัตริย์และจักรพรรดิเยอรมัน
หมวดหมู่:บุคคลที่เกิดในปี พ.ศ. 2221
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ดยุกแห่งเทเชิน
หมวดหมู่:ผู้ปกครองออสเตรีย
หมวดหมู่:ดยุกแห่งออสเตรีย
หมวดหมู่:ราชวงศ์ฮาพส์บวร์ค
หมวดหมู่:ดยุกแห่งคารินเทีย
หมวดหมู่:บุคคลจากเวียนนา
หมวดหมู่:เสียชีวิตจากฝีดาษ
หมวดหมู่:เคานต์แห่งทีโรล
หมวดหมู่:ผู้ปกครองสติเรีย
หมวดหมู่:มกุฎราชกุมารแห่งฮังการี
จักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์

จักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์ (Leopold Ignaz Joseph Balthasar Felician, Leopold I, Holy Roman Emperor) (9 มิถุนายน ค.ศ. 1640 - 5 พฤษภาคม ค.ศ. 1705) แห่งราชวงศ์ฮาพส์บวร์ค ผู้ทรงครองราชบัลลังก์ของจักรวรรดิระหว่างปี ค.ศ. 1658 จนเสด็จสวรรคตเมื่อวันที่ 5 พฤษภาคม ค.ศ. 1705 พระองค์เป็นพระราชโอรสพระองค์รองในจักรพรรดิแฟร์ดีนันท์ที่ 3 แห่งจักรวรรดิโรมันอันศักดิ์สิทธิ์ และพระนางมารีอา อันนาแห่งสเปน จักรพรรดินีมเหสีพระองค์แรก ลีโอโพลด์ทรงกลายมาเป็นรัชทายาทโดยนิตินัยหลังจากการสวรรคตด้วยโรคฝีดาษของพระเจ้าเฟอร์ดินานด์ที่ 4 แห่งฮังการีพระเชษฐาธิราชเมื่อวันที่9 กรกฎาคม ค.ศ. 1658

**พระอิสริยยศ**
จักรพรรดิโรมันอันศักดิ์สิทธิ์ (ค.ศ. 1658 - ค.ศ. 1705)- พระมหากษัตริย์แห่งเยอรมนี (ค.ศ. 1658 - ค.ศ. 1690) 
*พระมหากษัตริย์ฮังการี (ค.ศ. 1655 - ค.ศ. 1705)
*พระมหากษัตริย์โบฮีเมีย (ค.ศ. 1656 - ค.ศ. 1705) - อาร์ชดยุกแห่งออสเตรีย (ค.ศ. 1658 - ค.ศ. 1705) - อาร์ชดยุกแห่งเฟอร์เทอร์ออสเตรีย (ค.ศ. 1665 - ค.ศ. 1705) - ดยุกแห่งเทสเซิน (ค.ศ. 1657 - ค.ศ. 1705) - เจ้าชายแห่งทรานสซิลเวเนีย (ค.ศ. 1692 - ค.ศ. 1705)

**อ้างอิง**

**ดูเพิ่ม **
 ราชวงศ์ฮาพส์บวร์ค- จักรวรรดิโรมันอันศักดิ์สิทธิ์- รายพระนามกษัตริย์และจักรพรรดิเยอรมัน
หมวดหมู่:บุคคลที่เกิดในปี พ.ศ. 2183
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ผู้ปกครองออสเตรีย
หมวดหมู่:ดยุกแห่งออสเตรีย
หมวดหมู่:ผู้ปกครองสติเรีย
หมวดหมู่:ดยุกแห่งคารินเทีย
หมวดหมู่:ดยุกแห่งเทเชิน
หมวดหมู่:เคานต์แห่งทีโรล
หมวดหมู่:ราชวงศ์ฮาพส์บวร์ค
หมวดหมู่:บุคคลจากเวียนนา
หมวดหมู่:ประมุขแห่งทรานซิลเวเนีย
หมวดหมู่:มกุฎราชกุมารแห่งฮังการี
เขตอาศัยได้

ไฟล์:Habitable zone - HZ.png|thumb|300px|right|ตัวอย่างของระบบตามความสว่างของดาวฤกษ์ เพื่อคาดการณ์ที่ตั้งของโซนอาศัยอยู่รอบ ๆ หลายประเภทของดาวฤกษ์ ขนาดดาวเคราะห์ ขนาดดาวฤกษ์ ระยะโคจร และขนาดโซนอาศัยไม่ได้ระดับ
เขตอาศัยได้ (habitable zone) ในทางดาราศาสตร์ หมายถึง ย่านหนึ่งในอวกาศที่ซึ่งดาวเคราะห์คล้ายโลกสามารถดำรงน้ำในสถานะของเหลวได้บนพื้นผิว และสามารถมีสิ่งมีชีวิตคล้ายกับสิ่งมีชีวิตบนโลก เขตอาศัยได้เป็นจุดตัดกันระหว่างสองเขตที่ต่างก็เอื้อต่อการให้กำเนิดชีวิต คือหนึ่ง ภายในระบบดาวเคราะห์ และสอง คือภายในดาราจักร ดาวเคราะห์และดวงจันทร์บริวารของมันที่อยู่ในเขตนี้มีโอกาสมากที่จะเป็นแหล่งอยู่อาศัยของมนุษย์ได้ จึงมีความเป็นไปได้ที่จะมีสิ่งมีชีวิตต่างดาวลักษณะคล้ายคลึงกับเราอยู่ที่นั่น
จะต้องไม่สับสนปนเประหว่าง เขตอาศัยได้ กับ ดาวเคราะห์ที่อยู่อาศัยได้ (planetary habitability) ซึ่งในข้อหลังนี้จะคำนึงถึงเงื่อนไขต่าง ๆ ของดาวเคราะห์ที่จำเป็นในการดำรงชีวิตของสิ่งมีชีวิตที่มีคาร์บอนเป็นพื้นฐาน (carbon-based life) ขณะที่ เขตอาศัยได้ คำนึงถึงเงื่อนไขเกี่ยวกับดาวฤกษ์ซึ่งส่งอิทธิพลต่อการดำรงชีวิตของสิ่งมีชีวิตที่มีคาร์บอนเป็นพื้นฐาน 

**อ้างอิง**

**แหล่งข้อมูลอื่น**
   The Encyclopedia of Astrobiology, Astronomy and Spaceflight-  "Stars and Habitable Planets" at SolStation-  On the Galactic Habitable Zone-  Swiss Scientist: Search for Life Next-  Stephen H. Dole and Issac Asimov's Planets for Man Defining what environment is habitable for people. (copyright 1964)-   NASA: The Goldilocks Zone date=2009-07-14 -  Interstellar Real Estate: Location, Location, Location - Defining the Habitable Zone-  Definition of "goldilocks" connoting "moderate characteristics" and examples referring to planets dating to 1935.-  url-status=dead -  accessdate=-  accessdate=-  url-status=dead- publisher=NewScientist
หมวดหมู่:วิทยาศาสตร์ดาวเคราะห์
หมวดหมู่:ดาวเคราะห์เขตอาศัยได้
หมวดหมู่:ดาวเคราะห์ที่อยู่อาศัยได้
หมวดหมู่:ชีววิทยาดาราศาสตร์
พระเจ้าแฟร์ดีนันท์ที่ 4 แห่งชาวโรมัน

พระเจ้าแฟร์ดีนันท์ที่ 4 แห่งชาวโรมัน (Ferdinand IV of Hungary) (8 กันยายน ค.ศ. 1633 - 9 กรกฎาคม ค.ศ. 1654) เป็นพระมหากษัตริย์แห่งชาวโรมัน พระมหากษัตริย์ฮังการี และพระมหากษัตริย์โบฮีเมีย เป็นพระราชโอรสในจักรพรรดิแฟร์ดีนันท์ที่ 3 กับจักรพรรดินีมาเรีย อันนา
ทรงดำรงตำแหน่งพระมหากษัตริย์โบฮีเมียในปี ค.ศ. 1646 พระมหากษัตริย์ฮังการีในปี ค.ศ. 1647 มีพระราชพิธีราชาภิเษกเมื่อวันที่ 16 มิถุนายน ต่อมาวันที่ 31 พฤษภาคม ค.ศ. 1653 ทรงได้รับคัดเลือกให้เป็นพระมหากษัตริย์แห่งชาวโรมัน ซึ่งเป็นตำแหน่งรัชทายาทของราชบัลลังก์จักรวรรดิโรมันอันศักดิ์สิทธิ์ พระราชพิธีราชาภิเษกจัดขึ้นในวันที่ 18 มิถุนายนปีเดียวกัน แต่พระองค์ไม่ทันได้สืบราชสันตติวงศ์ก็เสด็จสวรรคตเสียก่อนเมื่อวันที่ 9 กรกฎาคม ค.ศ. 1654 

**พระอิสริยยศ**
 พระมหากษัตริย์ฮังการี (ค.ศ. 1647 - ค.ศ. 1654)- พระมหากษัตริย์แห่งชาวโรมัน (ค.ศ. 1653 - ค.ศ. 1654) - พระมหากษัตริย์โบฮีเมีย (ค.ศ. 1646 - ค.ศ. 1654) 

**อ้างอิง**

**ดูเพิ่ม**
 ราชวงศ์ฮาพส์บวร์ค- ราชอาณาจักรฮังการี
หมวดหมู่:บุคคลที่เกิดในปี พ.ศ. 2176
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ราชวงศ์ฮาพส์บวร์ค
หมวดหมู่:ดยุกแห่งเทเชิน
หมวดหมู่:บุคคลจากเวียนนา
หมวดหมู่:เสียชีวิตจากฝีดาษ
หมวดหมู่:เจ้าชายฮังการี
หมวดหมู่:เจ้าชายโบฮีเมีย
หมวดหมู่:มกุฎราชกุมารแห่งฮังการี
หอดูดาวท้องฟ้าซีกใต้แห่งยุโรป

หอดูดาวท้องฟ้าซีกใต้แห่งยุโรป (European Southern Observatory; ESO) มีชื่อเต็มอย่างเป็นทางการว่า European Organization for Astronomical Research in the Southern Hemisphere หรือ องค์การแห่งยุโรปเพื่อการวิจัยทางดาราศาสตร์ในท้องฟ้าซีกใต้ เป็นองค์กรวิจัยนานาชาติสำหรับการศึกษาด้านดาราศาสตร์ ภายใต้การสนับสนุนของประเทศต่างๆ ในทวีปยุโรป 14 ประเทศ ก่อตั้งขึ้นเมื่อปี ค.ศ. 1962 มีสำนักงานใหญ่อยู่ที่เมืองมิวนิก ประเทศเยอรมัน ส่วนอุปกรณ์สังเกตการณ์เกือบทั้งหมดตั้งอยู่ที่ประเทศชิลี โดยใช้อุปกรณ์และเทคโนโลยีที่ทันสมัยเพื่อให้นักดาราศาสตร์จากยุโรปสามารถศึกษาท้องฟ้าซีกใต้ได้ มีชื่อเสียงจากกล้องโทรทรรศน์ที่ใหญ่ที่สุดและก้าวหน้ามากที่สุดแห่งหนึ่งของโลก เช่น กล้องโทรทรรศน์นิวเทคโนโลยี (New Technology Telescope; NTT) ซึ่งเป็นกล้องรุ่นแรกที่บุกเบิกเทคโนโลยี active optics และกล้องโทรทรรศน์ VLT (Very Large Telescope) ประกอบด้วยกล้องโทรทรรศน์ขนาด 8 เมตรจำนวน 4 ชุด และกล้องประกอบขนาด 1.8 เมตรอีกจำนวน 4 ชุด
อุปกรณ์ทันสมัยจำนวนมากที่หอดูดาวแห่งนี้ได้ช่วยเหลือการค้นพบทางดาราศาสตร์ครั้งสำคัญๆ หลายครั้ง และช่วยสร้างรายการวัตถุทางดาราศาสตร์จำนวนมาก การค้นพบเมื่อไม่นานมานี้รวมถึงการค้นพบ แสงวาบรังสีแกมมาที่อยู่ไกลที่สุด และการค้นพบหลักฐานการมีอยู่ของหลุมดำที่บริเวณใจกลางทางช้างเผือกของเรา ในปี ค.ศ. 2004 กล้องโทรทรรศน์ VLT ได้ช่วยให้นักดาราศาสตร์จับภาพถ่ายแรกของดาวเคราะห์นอกระบบ 2M1207b ที่โคจรรอบดาวแคระน้ำตาลดวงหนึ่งซึ่งอยู่ห่างออกไป 173 ปีแสง นอกจากนี้อุปกรณ์ HARPS ยังได้ช่วยเหลือการค้นพบดาวเคราะห์นอกระบบอีกเป็นจำนวนมาก รวมถึงการค้นพบ กลีเซอ 581 ซี ซึ่งโคจรรอบดาวแคระแดง กล้องโทรทรรศน์ VLT ยังช่วยในการค้นพบดาราจักรที่ไกลที่สุดเท่าที่มนุษย์เคยรู้จัก คือ Abell 1835 IR1916

**อุปกรณ์สังเกตการณ์**
อุปกรณ์สังเกตการณ์เกือบทั้งหมดของ ESO ตั้งอยู่ที่ประเทศชิลี เนื่องจากต้องการมองเห็นท้องฟ้าซีกใต้อย่างชัดเจน โดยตั้งอยู่ในทะเลทราย Atacama อันเป็นหนึ่งในสถานที่ที่แห้งแล้งที่สุดบนโลก มีหอดูดาวทั้งสิ้น 3 แห่งคือ ที่ลาซีญา (La Silla) พารานัล (Paranal) และ Llano de Chajnantor 

**ลาซิยา**
หอดูดาวลาซิยา

**ปารานาล**
หอดูดาวปารานาล (Paranal)

**ยาโน เด ชานันตอร์**
หอดูดาวยาโน เด ชานันตอร์ (Llano de Chajnantor)

**รัฐสมาชิก**

**ดูเพิ่ม**
 หอดูดาวท้องฟ้าซีกเหนือแห่งยุโรป

**แหล่งข้อมูลอื่น**
  ESO : เว็บไซต์อย่างเป็นทางการ-  Paranal Observatory-  James Bond at Paranal-  Webpage for the ESO telescopes at La Silla Observatory date=2008-11-19 

**Video clips**
  ESO YouTube channel
หมวดหมู่:องค์การอวกาศ
หมวดหมู่:องค์การอวกาศยุโรป
ไมโครโฟน

ไมโครโฟน
ไมโครโฟน คืออุปกรณ์รับเสียงแล้วแปลงเป็นสัญญาณไฟฟ้า เพื่อประมวลผลในเครื่องขยายเสียงหรืออุปกรณ์ผสมเสียงอื่น ๆ ไมโครโฟนประกอบด้วยขดลวดและแม่เหล็กเป็นหลัก เมื่อเสียงกระทบตัวรับในไมโครโฟน จะทำให้ขดลวดสั่นสะเทือนตัดกับสนามแม่เหล็ก จึงทำให้เกิดสัญญาณไฟฟ้า ซึ่งเป็นหลักการทำงานตรงข้ามกับลำโพง โดยทั่วไปไมโครโฟนใช้รับเสียงพูดหรือเสียงร้องเพลง

**ชนิดของไมโครโฟน**
ชนิดของไมโครโฟน แบ่งตามหลักการทางไฟฟ้า ได้ 2 ประเภท ได้แก่
# แบบไดนามิก
# แบบคอนเดนเซอร์- แบบไดนามิก ทำงานโดยการสั่นสะเทือนของขดลวด ที่อยู่รอบแกนแม่เหล็ก ทำให้เกิดกระแสไฟฟ้า อาศัยหลักการเหนี่ยวนำไฟฟ้า- แบบคอนเดนเซอร์ ปล่อยกระแสไฟฟ้าสายตรง ไหลไปยังตัวไมค์ ซึ่งมีแผ่นโลหะบางๆตรวจจับการสั่นสะเทือนของอากาศ แล้วเปิด-ปิดทางเดินของวงจรไฟฟ้า

**แหล่งข้อมูลอื่น**
  Info, Pictures and Soundbytes from vintage microphones-  Searchable database of specs and component info from 600+ microphones-  Microphone construction and basic placement advice date=2009-10-16 -  History of the Microphone date=2010-08-23 
หมวดหมู่:เครื่องเสียง
หมวดหมู่:เสียง
เดือนเต็ม สาลิตุล

เดือนเต็ม สาลิตุล หรือ  'ตุ๊ก' เกิดเมื่อวันที่ 9 กันยายน พ.ศ. 2500 เป็นนักแสดงชาวไทย

**ประวัติ**
เดือนเต็มเป็นนักแสดงหญิงเจ้าบทบาทชาวไทย ที่มีผลงานทั้งทางละครโทรทัศน์และภาพยนตร์ เข้าสู่วงการละครเป็นครั้งแรก จากการชักชวนของ อารีย์ นักดนตรี เมื่อปี พ.ศ. 2516 ใช้ชื่อในการแสดงละครในขณะนั้นที่ยังเรียนอยู่ว่า จันทรา สาลิตุล จากละครเรื่องแรก เมืองแก้ว และ หลานสาวคุณหญิง ในคณะอารีย์วัลย์ ทางช่อง 4 บางขุนพรหม ตอนหลังเปลี่ยนเป็น ช่อง 9 อ.ส.ม.ท. แสดงเป็นวัยรุ่นอยู่ 2-3 เรื่อง เกิดไปสะดุดตาผู้สร้างภาพยนตร์ชื่อดังในยุคนั้น อย่าง พิชัย น้อยรอด เข้า จึงชักนำมาแสดงภาพยนตร์เรื่องแรกคือ นักเลงสามสลึง เมื่อปี พ.ศ. 2519 หลังจากนั้นเธอมักจะประกบคู่ เป็นคู่ ๆ ในยุคภาพยนตร์ไทยแนวบู๊ ดาราล้นจอ เรื่องต่อ ๆ มา เช่น เก้าล้านหยดน้ำตา, สาวจอมแก่น, นางฟ้าท่าเรือ เป็นต้น ใช้ชื่อในการแสดงภาพยนตร์ช่วงแรก ๆ ว่า เดือนเต็ม เผ่าทองสุข
ต่อมา 'เดือนเต็ม' กลับมามีผลงานทางจอแก้วอีกครั้ง ในละคร สร้อยฟ้าขายตัว และยิ่งดังระเบิดเมื่อมารับบท 'นาริน' จากละคร สวรรค์เบี่ยง คู่กับ อัศวิน รัตนประชา และมีผลงานแสดงต่อเนื่องมาถึงทุกวันนี้
ปัจจุบัน เดือนเต็ม มักได้รับบทเด่นเป็นตัวแม่ หรือ ยายผู้สูงศักดิ์ ในละครโทรทัศน์ เธอเริ่มกลับมาแสดงภาพยนตร์อีกครั้ง ในปี พ.ศ. 2550 โดยรับบทเป็นหญิงตาบอดในภาพยนตร์ ตำนานสมเด็จพระนเรศวรมหาราช และรับบทเด่น คู่กับ สุเชาว์ พงษ์วิไล ใน A Moment in June ณ ขณะรัก ซึ่งทำให้เธอได้รับรางวัลนักแสดงสมทบหญิง จากเวที STARPICS THAI FILMS AWARDS ครั้งที่ 7 ในปี พ.ศ. 2552

**ผลงานการแสดง**

**ละครโทรทัศน์**

**ภาพยนตร์**
 นักเลงสามสลึง (2519)- ปืนมีตีน (2520)- ไอ้สากเหล็ก (2520)- ไอ้ตีนโต (2520)- นางฟ้าท่าเรือ (2520)- เก้าล้านหยดน้ำตา (2520)- ลุย (2520)- สาวจอมแก่น (2520)- สองเสือใจสิงห์ (2520)- มันส์เขาละ (2521)- แม่นาคพระโขนง (2521) - ดอนตูมปืนตัน (2521)- ไอ้หนุ่มตังเก (2522)- รักที่ปรารถนา (2522)- ฝนเดือด (2522)- สองเรา (2522)- นรกแตก (2522)- ลูกทาส (2522)- ช้ำเพราะรัก (2523)- คลื่นเสน่หา (2523)- สกาวเดือน (2524)- ภูชิช-นริศรา (2524 / รับเชิญ)- คือฉัน (2533)- อยากบอกให้รู้ว่ารัก (2534 / รับเชิญ)
*บันทึกจากลูกผู้ชาย (2537)- เด็กเสเพล (2539 / รับเชิญ)- จ.เจี๊ยว จ๊าว (2546)- มือปืนเก๋าเจ๋ง (2548)- เพลงสุดท้าย (2549 / รับเชิญ)- ตำนานสมเด็จพระนเรศวรมหาราช ภาค2 : ประกาศอิสรภาพ (2550)- A Moment in June ณ ขณะรัก (2552)- ลัดดาแลนด์ (2554)- From Bangkok to Mandalay (2559)- เพื่อน..ที่ระลึก (2560)- The Love รักล้นใจ (2562)

**ผลงานการสร้างละครโทรทัศน์**

**อัครพล โปรดักชั่น**
 ไฟรักอสูร (ช่อง 3) (2535)- นางฟ้ากับซาตาน (ช่อง 3) (2536)- พายุอารมณ์ (ช่อง 3) (2537)- อุ้งมือมาร (ช่อง 3) (2537)- สาวรำวง (ช่อง 3) (2537)- หัวใจเถื่อน (ช่อง 3) (2538)- ครึ่งของหัวใจ (ช่อง 3) (2538)- นางเสือดาว (ช่อง 3) (2539)

**อ้างอิง**

**แหล่งข้อมูลอื่น**
 00799- 9015- Deuntem Salitul
 เครือข่ายสังคม-  เฟซบุ๊กส่วนตัว เดือนเต็ม สาลิตุล-  อินสตาแกรมส่วนตัว เดือนเต็ม สาลิตุล
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:การเมืองภาคประชาชน
หมวดหมู่:ศิลปินที่เป็นแนวร่วมกปปส.
หมวดหมู่:ผู้จัดละครชาวไทย
บัมป์บัมป์!

"บัมป์บัมป์!" (BUMP! BUMP!) เป็นซิงเกิลภาษาญี่ปุ่นลำดับที่ 28 ของโบอาในรูปแบบแม็กซีซิงเกิล  วางจำหน่ายในวันที่ 28 ตุลาคม พ.ศ. 2552  โดยเพลง "BUMP BUMP! feat.VERBAL(m-flo)" ได้ร่วมร้องกับ VERBAL วง m-flo
เพลง "BUMP BUMP! feat.VERBAL(m-flo)" เป็นเพลงประกอบรายการ "MUSIC FIGHTER" ทางช่องนิปปอนทีวี  และเป็นเพลงประกอบโฆษณา music.jp

**รายชื่อเพลง**
# BUMP BUMP! feat.VERBAL(m-flo)
# IZM feat.VERBAL(m-flo)
# BUMP BUMP! feat.VERBAL(m-flo) Instrumental
# IZM feat.VERBAL(m-flo) Instrumental

**มิวสิกวิดีโอ**
# BUMP BUMP! feat.VERBAL(m-flo) Music Video
# BUMP BUMP! feat.VERBAL(m-flo) Music Video　～DANCE EDIT～

**การแสดงสด**
 25 ตุลาคม พ.ศ. 2552 - Melodix! - "BUMP BUMP! feat.VERBAL(m-flo)"- 27 ตุลาคม พ.ศ. 2552 - Ongakudan - "BUMP BUMP! feat.VERBAL(m-flo)"- 30 ตุลาคม พ.ศ. 2552 - MUSIC STATION - "BUMP BUMP! feat.VERBAL(m-flo)"- 31 ตุลาคม พ.ศ. 2552 - MUSIC FIGHTER - "BUMP BUMP! feat.VERBAL(m-flo)"- 31 ตุลาคม พ.ศ. 2552 - MUSIC JAPAN - "BUMP BUMP! feat.VERBAL(m-flo)"

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลซิงเกิล BUMP! BUMP! feat.VERBAL(m-flo) date=2009-09-27 
หมวดหมู่:ซิงเกิลในปี พ.ศ. 2552
หมวดหมู่:เพลงของโบอา
สะพานคอมโพสิต

ไฟล์:มิกาโด 3xx หรือ 9xx สะพานห้าหอ 2.jpg|thumb|รถจักรไอน้ำญี่ปุ่นมิกาโด ดีเอ็กซ์ 50 ขณะกำลังข้ามสะพานห้าหอ จังหวัดลำปาง
สะพานคอมโพสิต เป็นสะพานสำหรับรถไฟ 1 ใน 3 แห่งที่ถูกสร้างขึ้นเพื่อเชื่อมทางรถไฟข้ามหุบเขาบนเส้นทางรถไฟสายเหนือ ระหว่างสถานีรถไฟแม่ตานน้อย อำเภอห้างฉัตร จังหวัดลำปาง กับสถานีรถไฟขุนตาน อำเภอแม่ทา จังหวัดลำพูน บริเวณหลักกิโลเมตรที่ 676.754 เป็นสะพานคอมโพสิตแห่งแรกของการรถไฟแห่งประเทศไทย
สะพานคอมโพสิต ไม่ได้ถูกสร้างขึ้นมาพร้อมกับเส้นทางรถไฟสายนี้ แต่เป็นสะพานที่ถูกสร้างขึ้นเพื่อทดแทนสะพานห้าหอ ที่สร้างขึ้นใช้งานตั้งแต่ปี พ.ศ. 2458 ซึ่งมีสภาพไม่สมบูรณ์ ไม่มั่นคงไม่ปลอดภัย และไม่มีความคุ้มค่าที่จะบูรณะซ่อมแซม ผู้เชี่ยวชาญจากการรถไฟแห่งชาติญี่ปุ่น ได้ให้คำแนะนำว่าควรสร้างสะพานขึ้นใหม่ใกล้เคียงกับสะพานเดิม การรถไฟแห่งประเทศไทย จึงสร้างเป็นสะพานคอมโพสิต (Composite Girder) โดยมีช่วงสะพาน 5 ช่วง ความยาวแต่ละช่วงยาว 15 30 30 30 15 เมตรตามลำดับ รวมความยาวทั้งสิ้น 120.00 เมตร ตอม่อสะพานเป็นคอนกรีตเสริมเหล็กภายในกลวง คานสะพานเป็นเหล็ก ตัวสะพานเป็นกระบะคอนกรีต สร้างแล้วเสร็จเมื่อวันที่ 20 สิงหาคม พ.ศ. 2510 และเปิดใช้งานเมื่อวันที่ 12 ธันวาคม พ.ศ. 2510 โดยใช้งบประมาณทั้งสิ้น 6,782,000 บาท

**อ้างอิง**
คอมโพสิต
คอมโพสิต
หมวดหมู่:สิ่งก่อสร้างในอำเภอห้างฉัตร
สะพานสองหอ

สะพานสองหอ เป็นสะพานรถไฟ 1 ใน 3 แห่งที่สร้างขึ้นเพื่อให้รถไฟข้ามหุบเขาระหว่างจังหวัดลำปาง กับจังหวัดลำพูน อยู่ในเส้นทางรถไฟสายเหนือ ระหว่างสถานีรถไฟแม่ตานน้อย และสถานีรถไฟขุนตาน บริเวณกิโลเมตรที่ 678.724 เหตุที่เรียกว่า "สะพานสองหอ" เนื่องจากสะพานตั้งอยู่บนหอสูง 2 หอ แต่ปัจจุบันมีการเสริมหอเพื่อรองรับน้ำหนักเพิ่มขึ้นเป็น 3 หอ

**ตัวสะพาน**
สะพานสองหอ แนวทางอยู่ในทางตรง มีความลาดชัน 25 ใน 1,000 เป็นสะพานเหล็กขนาด 30.00 + 60.00 + 30.00 เมตร เป็นสะพานแบบเดียวกับสะพานสามหอ เพียงแต่ไม่มีสะพานเหล็กช่วง 22.00 เมตร และตั้งอยู่บนหอเหล็กรวม 2 หอ สร้างเมื่อปี พ.ศ. 2458 พร้อมกันกับสะพานสามหอ (ยังใช้งานอยู่) และสะพานห้าหอ (เลิกใช้งานไปแล้วเมื่อปี พ.ศ. 2510)

**การซ่อมแซมในปี พ.ศ. 2508 - พ.ศ. 2510**
สะพานสองหอ ได้ใช้งานมานานกว่า 50 ปี และต่อมาน้ำหนักกดเพลาของรถจักรก็เพิ่มขึ้น ซึ่งแต่เดิมออกแบบให้รับน้ำหนักกดเพลาเพียง 10.5 ตันต่อหน่วยต่อเพลา แต่พอเมื่อได้เพิ่มน้ำหนักเพลาเป็น 15 ตันต่อหน่วยต่อเพลา จึงมีการพิจารณาตรวจสอบสะพานทั้ง 3 แห่ง (สะพานสองหอ สะพานสามหอ สะพานห้าหอ) ปรากฏว่าอยู่ในสภาพที่ไม่น่าจะปลอดภัยนัก ตัวสะพานเหล็กมีอาการล้าตัวและอ่อนตัว การพิจารณาเกี่ยวกับสะพานสูงทั้ง 3 แห่งนี้ ได้ถูกหยิบยกขึ้นมาพิจารณาตั้งแต่ปี พ.ศ. 2496 ได้มีการพิจารณากันหลายครั้งและนำวิธีการต่าง ๆ มาเปรียบเทียบเพื่อให้การปรับปรุงสะพานทั้ง 3 แห่งเป็นไปโดยความเหมาะสมและประหยัด โดยการช่วยเหลือจากการรถไฟแห่งชาติญี่ปุ่น เมื่อได้หยิบยกวิธีการต่าง ๆ มาพิจารณาทั้งข้อดีและข้อเสียแล้ว จึงได้ตกลงเลือกสร้างและปรับปรุงสะพานทั้ง 3 แห่ง ในปี พ.ศ. 2508 และแล้วเสร็จในปี พ.ศ. 2510
สะพานสองหอ ตัวเหล็กโครงสะพานทั่วไปอยู่ในสภาพดี จุดอ่อนแออยู่ที่ปลายโครงเหล็กยื่น ที่ช่องกลางมีอาการอ่อนตัวมาก จึงได้พิจารณาเพื่อเสริมกำลังความแข็งแกร่งของสะพานนี้ โดยวิธีตั้งเสาหอเหล็กขึ้นใหม่ที่กึ่งกลางสะพาน ขึ้นไปรับปลายโครงการสะพานยื่นที่ช่องกลางทำการเสริมตัวโครงสะพานเหล็กโดยเพิ่มเนื้อที่หน้าตัดให้มีความแข็งแรงขึ้น ค่าบูรณะปรับปรุงเสริมกำลังความแข็งแรงของสะพานสองหอ และสะพานสามหอ รวมเป็นเงิน 6,290,000 บาท

**สถานที่ใกล้เคียง**
 สถานีรถไฟแม่ตานน้อย- สถานีรถไฟขุนตาน- สะพานคอมโพสิต- สะพานสามหอ- อุโมงค์ขุนตาน

**อ้างอิง**
สองหอ
สองหอ
หมวดหมู่:สิ่งก่อสร้างในอำเภอห้างฉัตร
สะพานสามหอ

สะพานสามหอ เป็นสะพานรถไฟ 1 ใน 3 แห่งที่สร้างขึ้นเพื่อให้รถไฟข้ามหุบเขาระหว่างจังหวัดลำปาง กับจังหวัดลำพูน อยู่ในเส้นทางรถไฟสายเหนือ ระหว่างสถานีรถไฟแม่ตานน้อย และสถานีรถไฟขุนตาน บริเวณกิโลเมตรที่ 677.903 เหตุที่เรียกว่า "สะพานสามหอ" เนื่องจากสะพานตั้งอยู่บนหอสูง 3 หอ แต่ปัจจุบันมีการเสริมหอเพื่อรองรับน้ำหนักเพิ่มขึ้นเป็น 4 หอแล้ว

**ตัวสะพาน**
สะพานสามหอ เป็นสะพานทางตรง มีความลาดชัน 25 ใน 1,000 ตัวสะพานทำด้วยเหล็ก ขนาด 30.00 + 60.00 + 30.00 + 22.00 เมตร สะพานเหล็กช่วง 30.00 + 60.00 + 30.00 เมตร เป็นสะพานแบบโครงยีน (Cantiliver type deck truss) ตั้งอยู่บนเสาหอเหล็ก ตัวโครงสะพานยื่นออกไปสองข้าง ด้านริมฝั่งมีตอม่อคอนกรีตรองรับไว้ และมีน้ำหนักถ่วงมิให้ปลายอีกข้างหนึ่งกระดกเมื่อมีรถไฟวิ่งผ่าน ที่ระหว่างปลายโครงยื่นช่วงกลางมีสะพานสั้น ยาว 9.20 เมตร วางพาดอยู่ ส่วนสะพานช่วง 22.00 เมตรสุดท้ายเป็นแบบ Simple deck truss สะพานนี้มีเสาหอเหล็กรวม 3 เสาตั้งรองรับอยู่ สร้างเมื่อปี พ.ศ. 2458 พร้อมกันกับสะพานสามหอ (ยังใช้งานอยู่) และสะพานห้าหอ (เลิกใช้งานไปแล้วเมื่อปี พ.ศ. 2510)

**การบูรณะสะพานในปี พ.ศ. 2510**
สะพานสามหอ ได้ใช้งานมานานกว่า 50 ปี และต่อมาน้ำหนักกดเพลาของรถจักรก็เพิ่มขึ้น ซึ่งแต่เดิมออกแบบให้รับน้ำหนักกดเพลาเพียง 10.5 ตันต่อหน่วยต่อเพลา แต่พอเมื่อได้เพิ่มน้ำหนักเพลาเป็น 15 ตันต่อหน่วยต่อเพลา จึงมีการพิจารณาตรวจสอบสะพานทั้ง 3 แห่ง (สะพานสองหอ สะพานสามหอ สะพานห้าหอ) ปรากฏว่าอยู่ในสภาพที่ไม่น่าจะปลอดภัยนัก ตัวสะพานเหล็กมีอาการล้าตัวและอ่อนตัว การพิจารณาเกี่ยวกับสะพานสูงทั้ง 3 แห่งนี้ ได้ถูกหยิบยกขึ้นมาพิจารณาตั้งแต่ปี พ.ศ. 2496 ได้มีการพิจารณากันหลายครั้งและนำวิธีการต่างๆ มาเปรียบเทียบเพื่อให้การปรับปรุงสะพานทั้ง 3 แห่งเป็นไปโดยความเหมาะสมและประหยัด โดยการช่วยเหลือจากการรถไฟแห่งชาติญี่ปุ่น เมื่อได้หยิบยกวิธีการต่าง ๆ มาพิจารณาทั้งข้อดีและข้อเสียแล้ว จึงได้ตกลงเลือกสร้างและปรับปรุงสะพานทั้ง 3 แห่ง ในปี พ.ศ. 2508 และแล้วเสร็จในปี พ.ศ. 2510
สะพานสามหอ ตัวเหล็กโคงสะพานทั่วไปอยู่ในสภาพดี จุดอ่อนแออยู่ที่ปลายโครงเหล็กยื่น ที่ช่องกลางมีอาการอ่อนตัวมาก จึงได้พิจารณาเพื่อเสริมกำลังความแข็งแกร่งของสะพานนี้ โดยวิธีตั้งเสาหอเหล็กขึ้นใหม่ที่กึ่งกลางสะพาน ขึ้นไปรับปลายโครงการสะพานยื่นที่ช่องกลางทำการเสริมตัวโครงสะพานเหล็กโดยเพิ่มเนื้อที่หน้าตัดให้มีความแข็งแรงขึ้น ค่าบูรณะปรับปรุงเสริมกำลังความแข็งแรงของสะพานสองหอ และสะพานสามหอ รวมเป็นเงิน 6,290,000 บาท

**สถานที่ใกล้เคียง**
 สถานีรถไฟแม่ตานน้อย- สถานีรถไฟขุนตาน- สะพานคอมโพสิต- สะพานสองหอ- อุโมงค์ขุนตาน

**อ้างอิง**
สามหอ
สามหอ
หมวดหมู่:สิ่งก่อสร้างในอำเภอห้างฉัตร
แม่แบบ:พระมหากษัตริย์เยอรมนี

พระมหากษัตริย์เยอรมัน
พระมหากษัตริย์เยอรมัน
หมวดหมู่:กล่องนำทางประเทศเยอรมนี
หมวดหมู่:กล่องนำทางพระราชวงศ์และชนชั้นขุนนาง
ดาวแคระน้ำตาลเล็ก

ไฟล์:Sol Cha-110913-773444 Jupiter.jpg|thumb|ภาพเปรียบเทียบขนาดระหว่าง ดวงอาทิตย์ ดาวแคระน้ำตาลเล็กอายุน้อย และดาวพฤหัสบดี ยิ่งดาวแคระน้ำตาลเล็กมีอายุมากขึ้น อุณหภูมิของมันจะต่ำลงและหดตัวเล็กลง
ดาวแคระน้ำตาลเล็ก (sub-brown dwarf) คือวัตถุทางดาราศาสตร์ที่มีมวลขนาดเดียวกับดาวเคราะห์ โดยที่มวลนั้นต่ำกว่าขีดจำกัดมวลต่ำสุดของดาวแคระน้ำตาล (คือประมาณ 13 เท่าของมวลดาวพฤหัสบดี) สิ่งที่แตกต่างจากดาวแคระน้ำตาลก็คือ มันไม่มีมวลมากพอจะสร้างปฏิกิริยานิวเคลียร์ฟิวชั่นเพื่อหลอมดิวเทอเรียมได้ ดาวแคระน้ำตาลเล็กมีกำเนิดในลักษณะเดียวกับดาวฤกษ์ คือจากการแตกสลายของกลุ่มเมฆในอวกาศ ไม่ได้เกิดจากการรวมตัวหรือการพอกพูนมวลจากแผ่นจานฝุ่นระหว่างดวงดาว ทว่าการแยกแยะระหว่างดาวแคระน้ำตาลเล็กกับดาวเคราะห์ยังไม่อาจระบุได้อย่างชัดเจน แม้ในหมู่นักดาราศาสตร์ก็ยังแบ่งเป็นสองพวกว่าควรพิจารณากระบวนการก่อตัวของดาวเคราะห์เป็นส่วนหนึ่งในการจัดประเภทด้วยหรือไม่

**ดาวที่สงสัยว่าจะเป็นดาวแคระน้ำตาลเล็ก**
 2M1207b- SCR 1845-6357 B- Cha 110913-773444- OTS 44

**ดูเพิ่ม**
 Planetar- ดาวเคราะห์ยักษ์- ดาวแคระแดง- ดาวแคระน้ำตาล

**อ้างอิง**
หมวดหมู่:ประเภทของดาวเคราะห์
หมวดหมู่:ประเภทของดาวฤกษ์
มวลดาวพฤหัสบดี

ไฟล์:Relative_star_sizes.svg|thumb|300px|right|ขนาดเปรียบเทียบพคร่าน้
โดยประมาณระหว่าง ดาวพฤหัสบดี ดาวแคระน้ำตาล Gliese 229B และ Teide 1
มวลดาวพฤหัสบดี (Jupiter mass; MJ หรือ MJUP) คือหน่วยวัดมวลโดยมีค่าเท่ากับมวลรวมทั้งหมดของดาวพฤหัสบดี คือ 1.8986×1027 กิโลกรัม หรือ 317.83 เท่าของมวลโลก (1 มวลโลกเท่ากับ 0.00315 มวลดาวพฤหัสบดี) เราใช้มวลดาวพฤหัสบดีในการบรรยายถึงมวลของดาวแก๊สยักษ์ เช่น ดาวเคราะห์รอบนอกของระบบสุริยะ และดาวเคราะห์นอกระบบ รวมถึงใช้บรรยายถึงมวลของดาวแคระน้ำตาลด้วย
ดาวเคราะห์นอกระบบที่มีมวลมาก ๆ มักถูกเอ่ยถึงในหน่วยของมวลดาวพฤหัสบดี เพราะทำให้สามารถพิจารณาเปรียบเทียบได้สะดวกกว่า ดาวเคราะห์ที่มีมวลขนาดมวลดาวพฤหัสบดีที่โคจรรอบดาวฤกษ์แม่ลักษณะคล้ายดวงอาทิตย์ในระยะ 1 หน่วยดาราศาสตร์ จะมีค่า amplitude shift ที่ 28 เมตร/วินาที ซึ่งสามารถตรวจจับได้ด้วยเทคโนโลยีในปัจจุบัน ดาวเคราะห์นอกระบบที่ตรวจจับได้ส่วนมากจะตรวจด้วยวิธีความเร็วแนวเล็ง มักมีมวลมากและมีวงโคจรที่ค่อนข้างแคบ ทำให้เกิดผลกระทบจากปรากฏการณ์การเลือกคือการพบดาวเคราะห์มวลขนาดมวลดาวพฤหัสบดีมากกว่าขนาดอื่น ๆ ทำนองเดียวกันกับการตรวจจับด้วยวิธีอื่นเช่น การเคลื่อนผ่าน หรือไมโครเลนส์ ก็ทำให้พบดาวเคราะห์มวลขนาดมวลดาวพฤหัสบดีหรือมากกว่านั้น

**อ้างอิง**
หมวดหมู่:หน่วยมวล
หมวดหมู่:วิทยาศาสตร์ดาวเคราะห์
หมวดหมู่:หน่วยวัดในดาราศาสตร์
แม่แบบ:เหตุการณ์ปัจจุบัน/2552 ตุลาคม 16

* ศาลฎีกาพิพากษายืนประหารชีวิตพลตำรวจโทชลอ เกิดเทศ ในข้อหาฆาตกรรมนางดาราวดี และเด็กชายเสรี ศรีธนขันธ์ ในปี พ.ศ. 2537 ซึ่งเกี่ยวข้องกับการขโมยเครื่องเพชรของราชวงศ์ไฟซาร์ ประเทศซาอุดีอาระเบีย เมื่อปี พ.ศ. 2532 ( เอเอสทีวีผู้จัดการออนไลน์)
}
ตำบลแม่เจดีย์ใหม่

ตำบลแม่เจดีย์ใหม่ ตั้งอยู่ในเขตการปกครองของ อำเภอเวียงป่าเป้า จังหวัดเชียงราย

**อาณาเขตตำบล**
 ทิศเหนือ ติดกับ ตำบลแม่เจดีย์ อำเภอเวียงป่าเป้า จังหวัดเชียงราย- ทิศใต้ ติดกับ ต.ป่าเมี่ยง อำเภอดอยสะเก็ด จังหวัดเชียงใหม่- ทิศตะวันออก ติดกับ ต.วังใต้ อำเภอวังเหนือ จังหวัดลำปาง- ทิศตะวันตก ติดกับ ตำบลป่าเมี่ยง อำเภอดอยสะเก็ด จังหวัดเชียงใหม่

**การปกครองส่วนภูมิภาค**
ตำบลแม่เจดีย์ใหม่ ประกอบไปด้วย 14 หมู่บ้าน ได้แก่ - หมู่ 1 บ้านโฮ่ง - หมู่ 2 บ้านร้อง - หมู่ 3 บ้านแม่เจดีย์ - หมู่ 4 บ้านปางอ่าย - หมู่ 5 บ้านจำบอน - หมู่ 6 บ้านโป่งน้ำร้อน - หมู่ 7 บ้านขุนลาว - หมู่ 8 บ้านเมืองน้อย - หมู่ 9 บ้านบวกขอน - หมู่ 10 บ้านห้วยม่วง - หมู่ 11 บ้านห้วยชมภู - หมู่ 12 บ้านห้วยคุณพระ - หมู่ 13 บ้านห้วยโป่งผาลาด- หมู่ 14 บ้านโป่งป่าตอง

**จำนวนประชากรของตำบล**
จำนวนประชากรในเขต อบต. 9,694 คน และจำนวนหลังคาเรือน 3,086 หลังคาเรือน

**ข้อมูลอาชีพของตำบล**
 อาชีพหลัก ทำนา ทำสวน- อาชีพเสริม รับจ้าง หัตถกรรมพื้นบ้าน

**ดูเพิ่ม**
 อุทยานแห่งชาติขุนแจ- น้ำตกแม่โถ อุทยานแห่งชาติขุนแจ

**แหล่งข้อมูลอื่น**
  เว็บไซต์หลัก date=2011-01-06 -  วัดพระธาตุแม่เจดีย์ date=2011-10-21 -  น้ำพุร้อนแม่ขะจาน date=2010-01-03 
แม่เจดีย์ใหม่
หมวดหมู่:อำเภอเวียงป่าเป้า
พระเจ้าเว็นท์เซิลแห่งชาวโรมัน

พระเจ้าเว็นท์เซิลแห่งชาวโรมัน (Wenzel, Václav, Venceslao, Wenceslaus, King of the Romans หรือ Wenceslas) (26 กุมภาพันธ์ ค.ศ. 1361 – 16 สิงหาคม ค.ศ. 1419) ได้รับคัดเลือกเป็นพระมหากษัตริย์แห่งชาวโรมันในปี ค.ศ. 1376 โดยการสืบสายพระโลหิต และตั้งแต่ปี ค.ศ. 1378 ได้เป็นพระมหากษัตริย์โบฮีเมียในพระปรมาภิไธย "พระเจ้าเว็นท์เซิลที่ 4 แห่งโบฮีเมีย" นับเป็นพระมหากษัตริย์พระองค์ที่ 3 ของโบฮีเมียและเป็นองค์ที่สองของเยอรมนีที่มาจากราชวงศ์ลักเซมเบิร์ก ในปี ค.ศ. 1400 ทรงถูกถอดจากราชสมบัติพระมหากษัตริย์เยอรมัน แต่ยังทรงครองราชบัลลังก์โบฮีเมียต่อมาจนเสด็จสวรรคต
เว็นท์เซิลเป็นพระราชโอรสในจักรพรรดิคาร์ลที่ 4 แห่งจักรวรรดิโรมันอันศักดิ์สิทธิ์ ในปี ค.ศ. 1373 จักรพรรดิคาร์ลทรงให้เว็นท์เซิลได้รับตำแหน่งเจ้านครรัฐผู้คัดเลือกแห่งรัฐมาร์เกรฟบรันเดินบวร์ค และต่อมาในปี ค.ศ. 1376 ก็ทรงจัดให้ได้รับการเลือกตั้งเป็นพระมหากษัตริย์แห่งชาวโรมันโดยเจ้านครรัฐผู้คัดเลือกอีกห้าพระองค์ ขณะที่ผู้คัดเลือกอีกสองตำแหน่ง (บรันเดินบวร์คและราชอาณาจักรโบฮีเมีย) ถือโดยพระองค์เองและพระราชโอรส

**อ้างอิง**
 Lindner, Thomas. Deutsche Geschichte unter den Habsburgern und Luxemburgern. Vol. II. Stuttgart, 1893.

**ข้อมูลเพิ่มเติม**
 ประวัติศาสตร์เยอรมนี- รายพระนามกษัตริย์และจักรพรรดิเยอรมัน
หมวดหมู่:บุคคลที่เกิดในปี พ.ศ. 1904
หมวดหมู่:พระมหากษัตริย์เยอรมนี
หมวดหมู่:พระมหากษัตริย์โบฮีเมีย
หมวดหมู่:ผู้คัดเลือกแห่งบรันเดินบวร์ค
หมวดหมู่:ราชวงศ์ลักเซมเบิร์ก
หมวดหมู่:ดยุกแห่งลักเซมเบิร์ก
หมวดหมู่:เสียชีวิตจากโรคหลอดเลือดสมอง
หมวดหมู่:เจ้าชายโบฮีเมีย
หมวดหมู่:บุคคลจากเนือร์นแบร์ค
หมวดหมู่:เจ้าแผ่นดินที่ถูกปลดจากราชบัลลังก์
ราชวงศ์นัสเซา-ไวล์บวร์ค

ราชวงศ์นัสเซา-ไวล์บวร์ค (House of Nassau-Weilburg) ก่อตั้งขึ้นโดยจอห์นที่ 1 เคานท์แห่งนัสเซา-ไวล์บวร์คในปี ค.ศ. 1344 ที่ปกครองนัสเซาที่ในปัจจุบันเป็นรัฐในเยอรมนี นัสเซารุ่งเรืองระหว่าง ค.ศ. 1344 จนถึง ค.ศ. 1806 
เมื่อวันที่ 17 กรกฎาคม ค.ศ. 1806 นัสเซา-อูซิงเงินและนัสเซา-ไวล์บวร์คก็รวมเป็นส่วนหนึ่งของสมาพันธรัฐแห่งลุ่มแม่น้ำไรน์โดยความกดดันของนโปเลียน อาณาจักรเคานท์ทั้งสองรวมตัวกันเป็นอาณาจักรดยุคแห่งนัสเซาเมื่อวันที่ 30 สิงหาคม ค.ศ. 1806 ภายใต้การปกครองของเจ้าชายฟรีดริช ออกุสต์ แห่งนัสเซา-อุซิงเก็นและพระญาติฟรีดริช วิลเฮ็ล์ม ดยุคแห่งนัสเซา ฟรีดริช ออกุสต์ผู้ไม่มีทายาทตกลงให้ฟรีดริช วิลเฮ็ล์มเป็นประมุขแต่เพียงผู้เดียวหลังจากที่ตนเสียชีวิต แต่ฟรีดริช วิลเฮ็ล์มมาเสียชิวิตเสียก่อนโดยอุบัติเหตุตกบันไดในปราสาทไวล์บวร์คเมื่อวันที่ 9 มกราคม ค.ศ. 1816 บุตรชายวิลเลียมจึงได้เป็นดยุคแห่งนัสเซา

**สมาชิกพระราชวงศ์**

**พระบรมวงศานุวงศ์**
 แกรนด์ดยุกและแกรนด์ดัชเชสแห่งลักเซมเบิร์ก
** แกรนด์ดยุกและแกรนด์ดัชเชสรัชทายาทแห่งลักเซมเบิร์ก (พระราชโอรสพระองค์แรกและพระชายา)
*** เจ้าชายชาร์ลแห่งลักเซมเบิร์ก (พระราชนัดดา)
*** เจ้าชายฟร็องซัวแห่งลักเซมเบิร์ก (พระราชนัดดา)
** เจ้าชายเฟลิกซ์และเจ้าหญิงแคลร์แห่งลักเซมเบิร์ก (พระราชโอรสพระองค์รองและพระชายา)
*** เจ้าหญิงอะมาเลียแห่งนัสเซา (พระราชนัดดา)
*** เจ้าชายเลียมแห่งนัสเซา (พระราชนัดดา)
*** เจ้าชายบัลทาซาร์แห่งนัสเซา (พระราชนัดดา)
** เจ้าชายหลุยส์แห่งลักเซมเบิร์ก (พระราชโอรสพระองค์ที่สาม)
*** เจ้าชายกาบรีแยลแห่งนัสเซา (พระราชนัดดา)
*** เจ้าชายโนอาห์แห่งนัสเซา (พระราชนัดดา)
** เจ้าหญิงอาแล็กซ็องดราแห่งลักเซมเบิร์ก (พระราชธิดา)
** เจ้าชายเซบัสเตียงแห่งลักเซมเบิร์ก (พระราชโอรสพระองค์เล็ก)

**สมาชิกพระอนุวงศ์**
 อาร์ชดัชเชสมารี-อัสทรีดแห่งออสเตรีย (พระเชษฐภคินี)- เจ้าชายฌ็องแห่งลักเซมเบิร์กและเคานท์เตสไดแอนน์แห่งนัสเซา (พระอนุชาพระองค์รองและพระชายา)
** เจ้าหญิงมารี-กาบรีแยลแห่งนัสเซา (พระราชภาติยะ)
** เจ้าชายคอนสแตนตินและเจ้าหญิงแคทรีนแห่งนัสเซา (พระราชภาติยะและพระชายา)
*** เจ้าชายเฟลิกซ์แห่งนัสเซา (พระญาติชั้นพระนัดดา)
*** เจ้าหญิงโคซิมาแห่งนัสเซา (พระญาติชั้นพระนัดดา)
** เจ้าชายแวนแซ็สลัสและเจ้าหญิงเอลิซาเบธแห่งนัสเซา (พระราชภาติยะและพระชายา)
*** เจ้าชายคาลิกซ์เตแห่งนัสเซา (พระญาติชั้นพระนัดดา)
** เจ้าชายคาร์ล-โยฮันและเจ้าหญิงอีวานาแห่งนัสเซา (พระราชภาติยะและพระชายา)
*** เจ้าชายแซนเดอร์แห่งนัสเซา (พระญาติชั้นพระนัดดา)
*** เจ้าหญิงอมาเดียแห่งนัสเซา (พระญาติชั้นพระนัดดา)- เจ้าหญิงมาร์กาเรตาแห่งลีชเทินชไตน์ (พระกนิษฐภคินี)- เจ้าชายกีโยมและเจ้าหญิงซิบิลลาแห่งลักเซมเบิร์ก (พระอนุชาพระองค์เล็กและพระชายา)
** เจ้าชายปอล-หลุยส์แห่งนัสเซา (พระราชภาติยะ)
** เจ้าชายเลออปอลแห่งนัสเซา (พระราชภาติยะ)
** เจ้าหญิงชาร์ล็อตแห่งนัสเซา (พระราชภาติยะ)
** เจ้าชายฌ็อง อ็องเดรแห่งนัสเซา (พระราชภาติยะ)- เจ้าหญิงโจนแห่งลักเซมเบิร์ก (พระราชปิตุลานี)
** เจ้าหญิงชาร์ล็อตแห่งลักเซมเบิร์ก (พระภคินี)
** เจ้าชายรอแบร์แห่งลักเซมเบิร์กและเจ้าหญิงจูลีแห่งนัสเซา (พระภาดาและพระชายา)
*** เจ้าหญิงชาร์ลอตต์แห่งนัสเซา (พระญาติชั้นพระภาติยะ)
*** เจ้าชายอแล็กซ็องต์แห่งนัสเซา (พระญาติชั้นพระภาติยะ)

**อ้างอิง**

**ดูเพิ่ม **
 ประวัติศาสตร์ลักเซมเบิร์ก 
ราชวงศ์นัสเซา-ไวล์บวร์ค‎
นัสเซา-ไวล์บวร์ค
นัสเซา-ไวล์บวร์ค
ผู้พิชิตดาราจักร

ผู้พิชิตดาราจักร (จีน :)เป็นนิยายวิทยาศาสตร์ แต่งโดยหวงอี้ ฉบับภาษาไทยแปลและเรียบเรียงจากต้นฉบับภาษาจีน '星际浪子'ซิงจี้ ล่างจื่อ ซึ่งแปลว่า ผู้พเนจรดาราจักร โดย น.นพรัตน์ จัดพิมพ์โดย สำนักพิมพ์สยามอินเตอร์บุ๊คส์ เริ่มตีพิมพ์ในประเทศไทย พ.ศ. 2552 มีความยาวทั้งสิ้น 6 เล่ม เรื่องนี้ยังเป็นนวนิยายจีนแนววิทยาศาสตร์เรื่องแรกในชีวิตการแปลของ  น.นพรัตน์ 

**แรงบันดาลใจ**
จากการเปิดเผยของหวงอี้ ว่าได้รับแรงบันดาลใจจาก ในคัมภีร์ไบเบิล ด้วยเหตุการณ์ น้ำท่วมโลก  มนุษยชาติถูกทำลาย มีแต่ใช้เรือโนอาห์ ค่อยรอดชีวิตมาได้  หวงอี้ก็อาศัยเหตุการณ์เองนี้มาผูกเรื่อง จัดเป็นผลงานหนึ่งในสองเรื่องวิทยาศาสตร์ของหวงอี้ ที่ตัวผู้เขียนเองชื่นชอบที่สุด และเขียนขึ้นขณะที่กำลังเขียนเจาะเวลาหาจิ๋นซี

**เค้าโครงเรื่อง**
ผู้พิชิตดาราจักร เป็นเหตุการณ์แห่งอนาคตอันยาวไกล มนุษยชาติสถาปนาสหพันธ์ทางช้างเผือก ซึ่งข้ามระยะทางสองหมื่น ปีแสง ("ปีแสง" เป็นหน่วยทางดาราศาสตร์วดระยะทาง มิใช่วัดเวลา) ด้วยเทคโนโลยีอันก้าวหน้า สามารถพิชิตปัญหาด้านปัจจัยสี่
เรื่องราวเริ่มต้น บนดาววิหคเพลิง ซึ่งมีมนุษย์คนสุดท้ายบนดวงดาวอาศัยอยู่ ชื่อ ฟางโจว  ที่ดิ้นรนเอาตัวรอดทุกวิถีทาง และเขาเป็นผู้นำความเปลี่ยนแปลงมาสู่สหพันธ์ทางช้างเผือก

**เนื้อเรื่องย่อ**
7 ปีหลังสงครามจากการโจมตีจาก "ชาวทมิฬดำ" ที่ "กลุ่มดาวม้าแหงน" จุดยุทธศาสตร์ที่สำคัญในการบุกสำรวจไปยังใจกลางกาแล็คซี่ ที่ฝ่ายสหพันธรัฐต้องพบกับความพ่ายแพ้อย่างยับเยิน ฝ่ายสหพันธรัฐเข้าสำรวจยานลำหนึ่ง ที่ดาววิหคเพลิง  และได้พบกับ ฟางโจว มนุษย์ที่มีพลังพิเศษ จึงจับตัวมายังห้องทดลองเพื่อหาความลับนี้  จนได้พบกับ จีฮุ่ยฟูประธานของสหพันธรัฐ  แต่ด้วยพลังของฟางโจว เขาจึงหลบหนีมาได้ 
เป็นจุดเริ่มต้นของการเปลี่ยนแปลงสหพันธรัฐ


**ตัวละครสำคัญ**
ฟางโจว  (方舟)
*จีฮุ่ยฟู   (姬慧芙)
*จูซิตี้    (祝丝蒂)
*ซานาตาน (撒拿旦)
*เทียนเหม่ย(天美)

**เกร็ดเล็กเกร็ดน้อย**
 ขอให้สังเกตว่า คำว่า "ฟางโจว" (方舟 คำนี้) หมายถึงเรือขนส่งขนาดใหญ่ 
ดังนั้น ตัวคำนี้เอง สามารถอนุมานแปลว่า ยานอวกาศที่ใช้บรรทุกทีละมากๆ ด้วยหลักการเดียวกับที่นิยายวิทยาศาสตร์ภาษาต่างๆ ใช้คำที่แปลคล้ายๆ กับคำว่า "เรือ" แทน ยานอวกาศในเทอมย่อ ship แทน spaceship หรือ cruiser แทน spacecruiserบางที คำว่า ยานฟางโจวหมายเลขหนึ่ง ซึ่งต้นฉบับจีนใช้คำนี้ 方舟一號 โดยไม่เติมคำอื่นใดเกี่ยวกับเรือลงมาอีก อาจเป็นไปได้ว่า จริงๆ แล้ว หวงอี้คงต้องการเขียนว่า "ยานขนส่งอวกาศหมายเลขหนึ่ง" ไม่ใช่ยานอวกาศชื่อ "ฟางโจวหมายเลขหนึ่ง"ขอให้สังเกตประโยคที่แปลเป็นไทยว่า "นี่คือฟางโจวหมายเลขหนึ่งของผม" ในบทอ้างอิง ที่เขียนแบบนี้ 這就是鄙人的方舟一號 โดยไม่เติมคำอื่นที่เกี่ยวกับเรือ นอกจากคำว่า "ฟางโจว" (方舟 คำนี้) ลงมาอีก - ขอให้สังเกตว่า ซานาตาน (撒拿旦 คำนี้) น่าจะแปลว่า จักรพรรดิผู้พิชิตในครั้งเดียว
撒 คือ จักรพรรดิ, 拿 คือ ครอบครอง ใช้งาน, 旦 หมายถึง ครั้งเดียว ซึ่งก็น่าจะเหมาะสมดีกับการที่เขาสามารถจัดการฟางโจวลงได้ในคราเดียวถ้าไม่เกิดเรื่องที่เทียนเหม่ยหลงรักฟางโจวจนยอมละเว้นชีวิตฟางโจวถึงสามครั้ง แถมยังทรยศซานาตานอีกในครั้งสุดท้ายนั่นชาวทมิฬดำก็ควรจะชนะมนุษยชาติโดยราบคาบไปแล้ว

**อ้างอิง**
วิทยาศาสตร์
หมวดหมู่:วรรณกรรมในปี พ.ศ. 2537